Senosios Įpilties I senosios kapinės

Senosios Įpilties senosios kapinės, vadinamos Maro kapeliais, Maro kapais, Senkapiais (saugotinas kultūros paveldo objektas) – neveikiančios kapinės šiaurės vakariniame Kretingos rajono savivaldybės teritorijos pakraštyje, Senojoje Įpiltyje, 1,36 km į vakarus nuo kelio , Šventosios kairiajame krante.
 Kapinės 
Įrengtas aukštumos šlaite, kuris žemėja į vakarus, link Šventosios slėnio. Ovalo plano, pailgos šiaurės - pietų kryptimi, 20 m ilgio, 13 m pločio. Apjuostos stambių akmenų aptvaro, kurio pietinėje dalyje įrengti varteliai. Viduryje stovi koplytstulpis, o į rytus nuo kapinių – stogastulpis su angelų bareljefais ir memorialine lenta: „ČIA AMŽINAM POILSIUI ATGULĖ MŪSŲ AINIAI. JIE ŠITĄ ŽEMĘ MYLĖJO, TAUSOJO, BRANGINO, LAISTĖ PRAKAITU SŪRIU, KAD ŠIANDIENA GYVENIMU GALĖTUM DŽIAUGTIS TU...“Julius Kanarskas. Kultūros paveldo objektų stebėsenos 2008 m. ataskaita. - Kretingos muziejaus mokslinis archyvas. - F. 4, b. 557. - L. 44 Pietiniame pakraštyje apaugusios dekoratyviniais krūmais. 

Teritorija – apie 0,04 ha.

Į vakarus ir šiaurę yra Senosios Įpilties I kapinynas-Karių kapeliai, 1,11 km į šiaurę yra Senosios Įpilties II senosios kapinės-Kapeliai, 0,25 km į pietryčius – Senosios Įpilties piliakalnis-Pilies kalnas. 

 Istorija 
Kapinės įrengtos priešistorinio kapinyno teritorijoje. Veikė XVI–XVIII a. Vadinamos Maro kapais, Maro kapeliais, Senkapiais (). Kapines uždarius, XIX a. – XX a. pr. jose laidoti savižudžiai, neatpažinti skenduoliai, kitatikiai, nekrikštyti kūdikiai. 

XVIII a. aptvertos akmenų pylimu, kurio viršutinė dalis 1939 m. nuardyta ir išvežta Šventosios uosto statybai.  Kapinėse stovėjo pora monumentalių kryžių ir koplytėlė, kurie XX a. pr. sunyko. Vienas kryžius buvo statytas 1814 m.Kretingos rajono gamtos ir kultūros paminklų katalogas. - Vilnius: Respublikinis žemėtvarkos projektavimo institutas, 1976. - Eil. Nr. 16 XX a. 8 dešimtmetyje į kapines iš kaimo centro perkeltas koplytstulpis.Julius Kanarskas. Senosios Įpilties kaimo kapinės (Darbėnų apyl., Kretingos raj.), 1993 m. - Kretingos muziejaus mokslinis archyvas. - F. 4, b. 241 

1959 m. žvalgė Juozas Mickevičius, 1982 m. – Mokslinė metodinė kultūros paminklų apsaugos taryba (ekspedicijos vadovas Romas Olišauskas), 1992 m. – Kultūros paveldo centras (tyrimų vadovas Vilnius Morkūnas), 2008 m. – Julius Kanarskas.

Nuo 1972 m. kapinės yra valstybės saugomo kultūros paminklo – Senosios Įpilties kapinyno teritorijoje.Lietuvos TSR kultūros paminklų sąrašas. - Vilnius, 1973. - P. 137, eil. Nr. 529Kultūros vertybių registras: Įpilties, Senosios Įpilties kapinynas, vad. Karių kapeliais, Maro kapeliais, Kretingos r. sav., Sen. Įpilties k. (Darbėnų sen.) Kretingos rajono kapinių apskaitos duomenys (1982 m. lauko darbai). - [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]. L. 132, 141Kretingos rajono archeologijos paminklų teritorijų ribų ir apsauginių zonų planai. - Vilnius: Valstybinis žemėtvarkos institutas, 1996. - L. 78

2007 m. Senosios Įpilties kaimo bendruomenė priešais kapines pastatė memorialinį stogastulpį (meistras Tadas Šorys, Kretinga).

 Šaltiniai 

 Vilnius Morkūnas. 1992 m. Kretingos rajono žvalgomosios archeologinės ekspedicijos ataskaita. - Vilnius, 1995. - Lietuvos kultūros paveldo centro paveldosaugos biblioteka. - F. 28, ap. 1, b. 14. - L. 49

 Nuorodos 
 Valstybės archeologijos komisijos medžiaga. - B. 19. - L. 213–218 

Kategorija:Kretingos rajono kapinės
Kategorija:Kretingos rajono paveldas